stanford-oval/wikipedia huggingface dataset:
ประสิทธิ์ วุฒินันชัย
งานการเมือง

ประสิทธิ์ วุฒินันชัย อดีตเป็นสมาชิกสภาจังหวัด ลงเลือกตั้งสมาชิกสภาผู้แทนราษฎรติดต่อกันมาหลายครั้งแต่ไม่ได้รับเลือกตั้ง อาทิ พ.ศ. 2544 ในสังกัดพรรคราษฎร และ พ.ศ. 2548 สังกัดพรรคประชาธิปัตย์ โดยพ่ายให้กับนายสันติ ตันสุหัช จากพรรคไทยรักไทย ทั้งสอง 2 ครั้ง ซึ่งในปี พ.ศ. 2544 ได้รับคะแนนเป็นอันดับที่ 3 ได้คะแนนน้อยกว่านายสันติ ตันสุหัช และนายมานะ แพรสกุล อดีต ส.ส. จากพรรคประชาธิปัตย์
ต่อมาหลังจากเหตุการณ์ยุบพรรคไทยรักไทย ในการเลือกตั้ง พ.ศ. 2550 นายสันติได้ย้ายไปลงสมัครในนามพรรคมัชฌิมาธิปไตย ทำให้นายประสิทธิ์ได้เข้ามาลงสมัครในนามพรรคพลังประชาชน และได้รับเลือกตั้งเป็นครั้งแรก
และได้รับเลือกตั้งต่อเนื่องในปี 2554 และ 2562
ประสิทธิ์ มีบทาทในการร่วมเป็นคณะกรรมาธิการวิสามัญพิจารณาศึกษาปัญหาที่ดินและการออกเอกสารสิทธิในที่ดิน สภาผู้แทนราษฎรไทย ชุดที่ 25
ประสิทธิ์ วุฒินันชัย ถูกคณะกรรมการ ป.ป.ช. ชี้มูลความผิดในกรณีทุจริตโครงการก่อสร้างสนามกีฬาอเนกประสงค์ฟุตบอลโกลหนู สตรีทซอคเกอร์ (สนามหญ้าเทียม) ปีงบประมาณ 2556 ขององค์กรปกครองส่วนท้องถิ่น ในพื้นที่ อ.ฝางและอ.แม่อาย
งานการเมือง > สมาชิกสภาผู้แทนราษฎร

ประสิทธิ์ วุฒินันชัย ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเชียงใหม่ สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเชียงใหม่ สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเชียงใหม่ สังกัดพรรคเพื่อไทย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูลอื่น

นายประสิทธิ์ วุฒินันชัย เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายประสิทธิ์ วุฒินันชัย[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายประสิทธิ์ วุฒินันชัย), ศูนย์ข้อมูลนักการเมืองไทย
ฟอร์มูลาวันชิงแชมป์โลก 2023

ก่อนหน้า
2022
ถัดไป
2024
ประเทศเจ้าภาพ
สนามแข่งรถ
รายการแข่งขันสนับสนุน: 
ฟอร์มูลา 2 แชมเปียนชิป
ฟอร์มูลา 3 แชมเปียนชิป
พอร์เชอซูเปอร์คัพ
มักซ์ แฟร์สตัปเปิน เป็นแชมป์ฟอร์มูลาวันชิงแชมป์โลก 2023
การแข่งขัน เอฟไอเอ ฟอร์มูลาวันชิงแชมป์โลก 2023 (อังกฤษ: 2023 FIA Formula One World Championship) เป็นการแข่งขันรถฟอร์มูลาวันชิงแชมป์โลกครั้งที่ 74 เป็นการแข่งขันชิงแชมป์โลกที่รับรองโดย สหพันธ์รถยนต์ระหว่างประเทศ (เอฟไอเอ) ซึ่งเป็นหน่วยงานกำกับดูแลการแข่งขันรถยนต์ระดับนานาชาติ ในฐานะการแข่งขันระดับสูงสุดของการแข่งรถประเภทล้อเปิด (open-wheel racing cars) โดยการแข่งขันชิงแชมป์โลกจะมีกำหนดการเข้าร่วมการแข่งขันหรือกรังด์ปรีซ์ที่จัดขึ้นทั่วโลก นักขับและทีมผู้ผลิตจะแข่งขันกันเพื่อชิงตำแหน่งผู้ชนะเลิศประเภทนักขับ และผู้ชนะเลิศประเภททีมผู้ผลิตตามลำดับ ในปีนี้จะมีการแข่งขัน 23 กรังด์ปรีซ์ ซึ่งจะจัดขึ้นทั่วโลก
นักขับและทีมผู้ผลิตจะแข่งขันกันเพื่อชิงตำแหน่งผู้ชนะเลิศประเภทนักขับ และผู้ชนะเลิศประเภททีมผู้ผลิตตามลำดับ โดยที่ มักซ์ แฟร์สตัปเปิน นักแข่งของ เร็ดบุลเรซซิง เป็นแชมป์โลกประเภทนักขับคนปัจจุบัน ในขณะที่ทีมของเขาเป็นแชมป์โลกประเภทผู้ผลิต
ผู้เข้าแข่งขัน

ทีมและนักขับต่อไปนี้อยู่ภายใต้สัญญาที่จะเข้าร่วมการแข่งขันชิงแชมป์โลกปี 2023
| ทีม | ผู้ผลิต | โครงรถ | เครื่องยนต์ | นักขับ> หมายเลข | นักขับ> ชื่อ | นักขับ> รอบที่ลงแข่ง |
| --- | --- | --- | --- | --- | --- | --- |
|  อัลฟาโรเมโอเอฟวันทีมสเตก | อัลฟาโรเมโอ-แฟร์รารี | C43 | แฟร์รารี 066/10 | 24 |  โจว กวนยู | 1-13 |
|  อัลฟาโรเมโอเอฟวันทีมสเตก | อัลฟาโรเมโอ-แฟร์รารี | C43 | แฟร์รารี 066/10 | 77 |  วัลต์เตรี โบตตัส | 1-13 |
|  สกูเดเรียอัลฟาทอรี | อัลฟาทอรี-ฮอนด้าอาร์บีพีที | AT04 | ฮอนด้า RBPTH001 | 21 |  นิก เดอ ฟรีส | 1-10 |
|  สกูเดเรียอัลฟาทอรี | อัลฟาทอรี-ฮอนด้าอาร์บีพีที | AT04 | ฮอนด้า RBPTH001 | 3 | แดเนียล ริคาร์โด | 11-13 |
|  สกูเดเรียอัลฟาทอรี | อัลฟาทอรี-ฮอนด้าอาร์บีพีที | AT04 | ฮอนด้า RBPTH001 | 3 | เลียม ลอว์สัน | 13 |
|  สกูเดเรียอัลฟาทอรี | อัลฟาทอรี-ฮอนด้าอาร์บีพีที | AT04 | ฮอนด้า RBPTH001 | 22 |  ยูกิ สึโนดะ | 1-13 |
|   เบเวเทอัลพีนเอฟวันทีม | อัลพีน-เรอโนลต์ | A523 | เรอโนลต์ อี-เทค อาร์อี RE23 | 10 |  ปีแยร์ แกสลี | 1-13 |
|   เบเวเทอัลพีนเอฟวันทีม | อัลพีน-เรอโนลต์ | A523 | เรอโนลต์ อี-เทค อาร์อี RE23 | 31 |  เอสเตบัน โอกอน | 1-13 |
|  แอสตันมาร์ติน อารัมโค คอกนิแซนต์เอฟวันทีม | แอสตันมาร์ติน-เมอร์เซเดส | AMR23 | เมอร์เซเดส-เอเอ็มจี F1 M14 | 14 |  เฟร์นันโด อาลอนโซ | 1-13 |
|  แอสตันมาร์ติน อารัมโค คอกนิแซนต์เอฟวันทีม | แอสตันมาร์ติน-เมอร์เซเดส | AMR23 | เมอร์เซเดส-เอเอ็มจี F1 M14 | 18 |  แลนซ์ สโตรลล์ | 1-13 |
|  สกูเดเรียแฟร์รารี | แฟร์รารี | SF-23 | แฟร์รารี 066/10 | 16 |  ชาร์ล เลอแกลร์ | 1-13 |
|  สกูเดเรียแฟร์รารี | แฟร์รารี | SF-23 | แฟร์รารี 066/10 | 55 |  การ์โลส ไซนซ์ ยูนิออร์ | 1-13 |
|  มันนี่แกรมฮาสเอฟวันทีม | ฮาส-แฟร์รารี | VF-23 | แฟร์รารี 066/10 | 20 |  เควิน เมานุสเซิน | 1-13 |
|  มันนี่แกรมฮาสเอฟวันทีม | ฮาส-แฟร์รารี | VF-23 | แฟร์รารี 066/10 | 27 |  นิโค ฮึลเคินแบร์ค | 1-13 |
|  แม็กลาเรนเอฟวันทีม | แม็กลาเรน-เมอร์เซเดส | MCL60 | เมอร์เซเดส-เอเอ็มจี F1 M14 | 4 |  แลนโด นอร์ริส | 1-13 |
|  แม็กลาเรนเอฟวันทีม | แม็กลาเรน-เมอร์เซเดส | MCL60 | เมอร์เซเดส-เอเอ็มจี F1 M14 | 81 |  ออสการ์ ปิแอสทรี | 1-13 |
|  เมอร์เซเดส-เอเอ็มจีเปโตรนาสฟอร์มูลาวันทีม | เมอร์เซเดส | F1 W14 | เมอร์เซเดส-เอเอ็มจี F1 M14 | 44 |  ลูวิส แฮมิลตัน | 1-13 |
|  เมอร์เซเดส-เอเอ็มจีเปโตรนาสฟอร์มูลาวันทีม | เมอร์เซเดส | F1 W14 | เมอร์เซเดส-เอเอ็มจี F1 M14 | 63 |  จอร์จ รัสเซลล์ | 1-13 |
|  ออราเคิลเร็ดบุลเรซซิง | เร็ดบุลเรซซิง-ฮอนด้าอาร์บีพีที | RB19 | ฮอนด้า RBPTH001 | 1 |  มักซ์ แฟร์สตัปเปิน | 1-13 |
|  ออราเคิลเร็ดบุลเรซซิง | เร็ดบุลเรซซิง-ฮอนด้าอาร์บีพีที | RB19 | ฮอนด้า RBPTH001 | 11 |  เซร์ฆิโอ เปเรซ | 1-13 |
|  วิลเลียมส์เรซซิง | วิลเลียมส์-เมอร์เซเดส | FW45 | เมอร์เซเดส-เอเอ็มจี F1 M14 | 2 |  โลแกน ซาร์เจนท์ | 1-13 |
|  วิลเลียมส์เรซซิง | วิลเลียมส์-เมอร์เซเดส | FW45 | เมอร์เซเดส-เอเอ็มจี F1 M14 | 23 |  อเล็กซานเดอร์ อัลบอน | 1-13 |
ที่มา:
ปฏิทินการแข่งขัน

การแข่งขันในปี 2023 ประกอบไปด้วยการแข่งขัน 22 รายการ
| ลำดับ | การแข่งขัน | สนาม | วันแข่งขัน |
| --- | --- | --- | --- |
| 1 | บาห์เรนกรังด์ปรีซ์ |  บาห์เรนอินเตอร์แนชันแนลเซอร์กิต ซาเกีย | 5 มีนาคม |
| 2 | ซาอุดีอาระเบียนกรังด์ปรีซ์ |  ญิดดะฮ์คอร์นิชเซอร์กิต ญิดดะฮ์ | 19 มีนาคม |
| 3 | ออสเตรเลียนกรังด์ปรีซ์ |  อัลเบิรต์พาร์คเซอร์กิต เมลเบิร์น | 2 เมษายน |
| 4 | อาเซอร์ไบจานกรังด์ฟรีซ์ |  บากูซิตีเซอร์กิต บากู | 30 เมษายน |
| 5 | ไมอามีกรังด์ปรีซ์ |  ไมอามีอินเตอร์แนชันแนลออโตโดรม ไมอามีการ์เดนส์, ฟลอริดา | 7 พฤษภาคม |
| 6 | โมนาโกกรังด์ปรีซ์ |  เซอร์กิตเดอโมนาโก โมนาโก | 28 พฤษภาคม |
| 7 | สเปนิชกรังด์ปรีซ์ |  เซอร์กิตเดบาร์เซโลนา-กาตาลุญญา มอนเมโล | 4 มิถุนายน |
| 8 | แคนาเดียนกรังด์ปรีซ์ |  เซอร์กิตกิลเลสวิลล์เนิฟ มอนทรีออล | 18 มิถุนายน |
| 9 | ออสเตรียนกรังด์ปรีซ์ |  เร็ดบุลริง สปีลเบิอร์ก | 2 กรกฎาคม |
| 10 | บริติชกรังด์ปรีซ์ |  ซิลเวอร์สโตนเซอร์กิต ซิลเวอร์สโตน | 9 กรกฎาคม |
| 11 | ฮังกาเรียนกรังด์ปรีซ์ |  ฮังการอริง โมจเยอโรด | 23 กรกฎาคม |
| 12 | เบลเยียนกรังด์ปรีซ์ |  เซอร์กิตเดอสปา-ฟรองโกชองส์ สเตฟโล | 30 กรกฎาคม |
| 13 | ดัตช์กรังด์ปรีซ์ |  เซอร์กิตซันต์โฟร์ต ซันต์โฟร์ต | 27 สิงหาคม |
| 14 | อิตาเลียนกรังด์ปรีซ์ |  มอนซาเซอร์กิต มอนซา | 3 กันยายน |
| 15 | สิงคโปร์กรังด์ปรีซ์ |  มารีนาเบย์สตรีตเซอร์กิต สิงคโปร์ | 17 กันยายน |
| 16 | เจแปนนีสกรังด์ปรีซ์ |  ซูซูกะอินเตอร์เนชั่นแนลเรซซิงคอร์ส ซูซูกะ | 24 กันยายน |
| 17 | การ์ตาร์กรังด์ปรีซ์ |  ลูซัยล์อินเตอร์แนชั่นแนลเซอร์กิค ลูซัยล์ | 8 ตุลาคม |
| 18 | ยูไนเต็ดสเตตส์กรังด์ปรีซ์ |  เซอร์กิตออฟดิอเมริกา ออสติน, เท็กซัส | 22 ตุลาคม |
| 19 | เม็กซิโกซิตีกรังด์ปรีซ์ |  ออโตโดรโมเอร์โรดริเกซ เม็กซิโกซิตี | 29 ตุลาคม |
| 20 | เซาเปาโลกรังด์ปรีซ์ |  อินเตอร์ลากอสเซอร์กิต เซาเปาลู | 5 พฤศจิกายน |
| 21 | ลาสเวกัสกรังด์ปรีซ์ |  ลาสเวกัสสตรีทเซอร์กิต ลาสเวกัส เนวาดา | 18 พฤศจิกายน |
| 22 | อาบูดาบีกรังด์ปรีซ์ |  ยาสมารีนาเซอร์กิต อาบูดาบี | 26 พฤศจิกายน |
ผลการแข่งขันและตารางคะแนน > กรังด์ปรีซ์

| ลำดับ | การแข่งขัน | ตำแหน่งโพล | ทำรอบเร็วที่สุด | ผู้ชนะ | ทีมผู้ชนะ |
| --- | --- | --- | --- | --- | --- |
| 1 |  บาห์เรนกรังด์ปรีซ์ |  มักซ์ แฟร์สตัปเปิน |  โจว กวนยู |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที |
| 2 |  ซาอุดีอาระเบียนกรังด์ปรีซ์ |  เซร์ฆิโอ เปเรซ |  มักซ์ แฟร์สตัปเปิน |  เซร์ฆิโอ เปเรซ |  เร็ดบุลเรซซิง-ฮอนด้า อาร์บีพีที |
| 3 |  ออสเตรเลียนกรังด์ปรีซ์ |  มักซ์ แฟร์สตัปเปิน |  เซร์ฆิโอ เปเรซ |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที |
| 4 |  อาเซอร์ไบจานกรังด์ฟรีซ์ |  ชาร์ล เลอแกลร์ |  จอร์จ รัสเซลล์ |  เซร์ฆิโอ เปเรซ |  เร็ดบุลเรซซิง-ฮอนด้า อาร์บีพีที |
| 5 |  ไมอามีกรังด์ปรีซ์ |  เซร์ฆิโอ เปเรซ |  มักซ์ แฟร์สตัปเปิน |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที |
| 6 |  โมนาโกกรังด์ปรีซ์ |  มักซ์ แฟร์สตัปเปิน |  ลูวิส แฮมิลตัน |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที |
| 7 |  สเปนิชกรังด์ปรีซ์ |  มักซ์ แฟร์สตัปเปิน |  มักซ์ แฟร์สตัปเปิน |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที |
| 8 |  แคนาเดียนกรังด์ปรีซ์ |  มักซ์ แฟร์สตัปเปิน |  เซร์ฆิโอ เปเรซ |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที |
| 9 |  ออสเตรียนกรังด์ปรีซ์ |  มักซ์ แฟร์สตัปเปิน |  มักซ์ แฟร์สตัปเปิน |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที |
| 10 |  บริติชกรังด์ปรีซ์ |  มักซ์ แฟร์สตัปเปิน |  มักซ์ แฟร์สตัปเปิน |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที |
| 11 |  ฮังกาเรียนกรังด์ปรีซ์ |  ลูวิส แฮมิลตัน |  มักซ์ แฟร์สตัปเปิน |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที |
| 12 |  เบลเยียนกรังด์ปรีซ์ |  ชาร์ล เลอแกลร์ |  ลูวิส แฮมิลตัน |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที |
| 13 |  ดัตช์กรังด์ปรีซ์ |  มักซ์ แฟร์สตัปเปิน |  เฟร์นันโด อาลอนโซ |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที |
| 14 |  อิตาเลียนกรังด์ปรีซ์ |  การ์โลส ไซนซ์ ยูนิออร์ |  ออสการ์ ปิแอสทรี |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที |
| 15 |  สิงคโปร์กรังด์ปรีซ์ |  การ์โลส ไซนซ์ ยูนิออร์ |  ลูวิส แฮมิลตัน |  การ์โลส ไซนซ์ ยูนิออร์ |  แฟร์รารี |
| 16 |  เจแปนนีสกรังด์ปรีซ์ |  มักซ์ แฟร์สตัปเปิน |  มักซ์ แฟร์สตัปเปิน |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที |
| 17 |  การ์ตาร์กรังด์ปรีซ์ |  มักซ์ แฟร์สตัปเปิน |  มักซ์ แฟร์สตัปเปิน |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที |
| 18 |  ยูไนเต็ดสเตตส์กรังด์ปรีซ์ |  ชาร์ล เลอแกลร์ |  ยูกิ สึโนดะ |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที |
| 19 |  เม็กซิโกซิตีกรังด์ปรีซ์ |  ชาร์ล เลอแกลร์ |  ลูวิส แฮมิลตัน |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที |
| 20 |  เซาเปาโลกรังด์ปรีซ์ |  มักซ์ แฟร์สตัปเปิน |  แลนโด นอร์ริส |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที |
| 21 |  ลาสเวกัสกรังด์ปรีซ์ |  ชาร์ล เลอแกลร์ |  ออสการ์ ปิแอสทรี |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที |
| 22 |  อาบูดาบีกรังด์ปรีซ์ |  มักซ์ แฟร์สตัปเปิน |  มักซ์ แฟร์สตัปเปิน |  มักซ์ แฟร์สตัปเปิน |  เร็ดบุลเรซซิง-ฮอนด้า อาร์บีพีที |
ที่มา:
ผลการแข่งขันและตารางคะแนน > ระบบคะแนน

คะแนนจะมอบให้กับนักขับ 10 อันดับแรกและนักขับที่ทำรอบเร็วที่สุด ซึ่งนักขับที่ทำรอบที่เร็วที่สุดจะต้องอยู่ใน 10 อันดับแรกเพื่อรับคะแนน และคะแนนรอบสปรินต์จะมอบให้กับนักขับ 8 อันดับแรก ในกรณีที่คะแนนเสมอกันระบบนับถอยหลังจะถูกใช้โดยที่นักขับที่มีผลการแข่งขันดีที่สุดจะได้รับการจัดอันดับสูงกว่า หากผลลัพธ์ที่ดีที่สุดเหมือนกันจะตัดสินโดยผลลัพธ์ถัดไปที่ดีที่สุด คะแนนจะมอบให้สำหรับทุกการแข่งขันโดยใช้ระบบต่อไปนี้:
| อันดับ |  1  |  2  |  3  |  4  |  5  |  6  |  7  |  8  |  9  |  10  |  FL  |
| --- | --- | --- | --- | --- | --- | --- | --- | --- | --- | --- | --- |
| กรังด์ปรีซ์ | 25 | 18 | 15 | 12 | 10 | 8 | 6 | 4 | 2 | 1 | 1 |
| สปรินต์ | 8 | 7 | 6 | 5 | 4 | 3 | 2 | 1 |  |  |  |
ผลการแข่งขันและตารางคะแนน > ตารางคะแนนชิงแชมป์โลกประเภทนักขับ

หมายเหตุ:
† – นักขับที่ไม่จบการแข่งขัน แต่ถูกจัดอันดับเพราะแข่งขันมากกว่า 90% ของระยะทางการแข่งขัน
ประเทศลัตเวียในโอลิมปิกฤดูหนาว 1928

| ประเทศลัตเวีย ในโอลิมปิกฤดูหนาว 1928 |
| --- | --- |

รหัสประเทศ: LAT
เอ็นโอซี: คณะกรรมการโอลิมปิกลัตเวีย
เว็บไซต์: www.olimpiade.lv (ในภาษาลัตเวียและอังกฤษ)
ณ ซังคท์โมริทซ์ ประเทศสวิตเซอร์แลนด์
นักกีฬา: 1 คน  ใน 1 ชนิดกีฬา
ผู้เชิญธงชาติ: อัลเบิร์ตส์ รุมบา (สเกตความเร็ว)
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูหนาว
1924 1928 1932 1936 1948–1988 1992 1994 1998 2002 2006 2010 2014 2018 2022
การเข้าร่วมในนามของชาติอื่น
 สหภาพโซเวียต (1956–1988)
ประเทศลัตเวีย เข้าร่วมการแข่งขันกีฬาโอลิมปิกฤดูหนาว 1928 ซึ่งจัดขึ้น ณ เมืองซังคท์โมริทซ์ ประเทศสวิตเซอร์แลนด์ ระหว่างวันที่ 11 กุมภาพันธ์ ถึง 19 กุมภาพันธ์ พ.ศ. 2471
ความสัมพันธ์ไต้หวัน–ไทย

| --- | --- |


 ไต้หวัน:  ไทย
ความสัมพันธ์ไต้หวัน (สาธารณรัฐจีน) –ไทย ไทยประกาศความสัมพันธ์ทางการทูตกับสาธารณรัฐจีนขึ้นครั้งแรกหลังสงครามโลกครั้งที่สอง เมื่อวันที่ 23 มกราคม พ.ศ. 2489 หลังจากสงครามกลางเมืองจีนสิ้นสุดลงใน พ.ศ. 2492 รัฐบาลสาธารณรัฐจีนย้ายไปไต้หวัน ไทยกับสาธารณรัฐจีนยังคงมีความสัมพันธ์ทางการทูตแบบเป็นทางการจนถึง 1 พฤศจิกายน พ.ศ. 2518 ไทยประกาศยุติความสัมพันธ์ทางการทูตกับสาธารณรัฐจีน
ช่วงปี 2455 ถึง 2514 สาธารณรัฐจีนเป็นตัวแทนจีนเพียงหนึ่งเดียวในเวทีโลก หลังจากข้อมติสมัชชาใหญ่แห่งสหประชาชาติที่ 2758 วันที่ 25 ตุลาคม พ.ศ. 2514 รับรองสาธารณรัฐประชาชนจีนเป็น "ผู้แทนชอบด้วยกฎหมายเพียงหนึ่งเดียวของจีนในสหประชาชาติ" สาธารณรัฐจีนแทนชื่อในเวทีโลกด้วยไต้หวัน หรือจีนไทเป
ปัจจุบันไทยยอมรับว่าสาธารณรัฐประชาชนจีนเป็นจีนเพียงหนึ่งเดียว แต่มีความสัมพันธ์ทางการทูตแบบไม่เป็นทางการกับสาธารณรัฐจีน(ไต้หวัน) ผ่านสำนักงานการค้าและเศรษฐกิจไทย ประจำ ณ กรุงไทเป
ปัจจุบันไทยเป็นคู่ค้ารายใหญ่อันดับ 3 ของสาธารณรัฐจีน (ไต้หวัน) รองจากสหรัฐอเมริกา และญี่ปุ่น
ประวัติ > สถาปนาความสัมพันธ์ทางการทูต

23 มกราคม 2489 สยามและสาธารณรัฐจีนประกาศสถาปนาความสัมพันธ์ทางการทูตในการลงนาม "สนธิสัญญามิตรภาพสยามและสาธารณรัฐจีน" โดยมีหม่อมราชวงศ์เสนีย์ ปราโมช รัฐมนตรีว่าการกระทรวงการต่างประเทศของไทยในเวลานั้นเป็นผู้ลงนาม มีการสร้างสถานเอกอัครราชทูตขึ้นในกรุงเทพมหานครและกรุงนานกิง
ปี 2492 สงครามกลางเมืองจีนสิ้นสุดลง พรรคคอมมิวนิสต์จีนยึดครองจีนแผ่นดินใหญ่ รัฐบาลสาธารณรัฐจีนย้ายฐานไปไต้หวัน ไทยกับสาธารณรัฐจีนยังคงมีการสานสัมพันธ์ทางการทูตอยู่
5 ถึง 8 มิถุนายน 2506 พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินเยือนไต้หวัน สาธารณรัฐจีน ระยะเวลา 4 วัน ทั้งนี้เจียงไคเช็ค ประธานาธิบดีสาธารณรัฐจีน และซ่ง เหม่ย์หลิง ภริยาเฝ้าทูลละอองธุลีพระบาทรับเสด็จ ณ ท่าอากาศยานซงวานในกรุงไทเปพร้อมกองทหารเกียรติยศรับเสด็จฯ ตลอดระยะเวลาที่เสด็จฯ สาธารณรัฐจีนได้เสด็จไปทอดพระเนตรเทคโนโลยีการเกษตร ณ นครไถจงและนครเถา-ยฺเหวียน
27 มีนาคม 2510 จอมพลถนอม กิตติขจร นายกรัฐมนตรีในขณะนั้นเยือนสาธารณรัฐจีนอย่างเป็นทางการ เข้าพบคารวะเจียงไคเช็ค ประธานาธิบดี ปีเดียวกัน 4 กรกฎาคมนายเว้ยต้าวหมิง รัฐมนตรีว่าการกระทรวงการต่างประเทศสาธารณรัฐจีน เยือนประเทศไทยอย่างเป็นทางการ
1 เมษายน 2511 นายเหยียนเจียกั้น รองประธานาธิบดีเยือนประเทศไทย
14 พฤษภาคม 2512 เจียง จิ่งกั๊วะ รัฐมนตรีว่าการกระทรวงกลาโหมในขณะนั้นเป็นผู้แทนประธานาธิบดีสาธารณรัฐจีนเดินทางเยือนประเทศไทย ได้เข้าเฝ้าฯ พระบาทสมเด็จพระมหาภูมิพลอดุลยเดชมหาราช บรมนาถบพิตร
25 ตุลาคม 2514 ไทยงดออกเสียงในข้อมติสมัชชาใหญ่แห่งสหประชาชาติที่ 2758 ที่รับรองสาธารณรัฐประชาชนจีนเป็น "ผู้แทนชอบด้วยกฎหมายเพียงหนึ่งเดียวของจีนในสหประชาชาติ" แทนที่สาธารณรัฐจีน
1 พฤศจิกายน 2518 ไทยประกาศยุติความสัมพันธ์ทางการทูตกับสาธารณรัฐจีน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ความสัมพันธ์สาธารณรัฐจีน –ไทย
มหาศักราช

เหรียญที่มีภาพDamasena ผู้ปกครองเซแทร็ปตะวันตก ระบุปีผลิตเหรียญที่ ม.ศ. 153 (100-50-3 ในตัวเลขอักษรพราหมี) ซึ่งตรงกับ ค.ศ. 231
มหาศักราช (ตัวย่อ ม.ศ.; อังกฤษ: Shalivahana era, Saka era) เป็นศักราชที่ใช้ตามปีครองราชย์ของ พระเจ้ากนิษกะ กษัตริย์ที่ปกครองอาณาจักรกุษาณะ หรือ  พระเจ้าสลิวาหนะ ศากยะวงศ์องค์หนึ่ง ที่มีอาณาเขตยิ่งใหญ่ปกครองอาณาเขตถึงบริเวณที่ปัจจุบันเป็นที่ตั้งของ อินเดียส่วนเหนือ อัฟกานิสถาน ทาจิกิสถาน และส่วนตะวันตกของจีน ปีมหาศักราชนั้นในหนังสือไทยจะอ้างถึงปีที่เริ่มครองราชย์คือ พ.ศ. 621 (ค.ศ. 78) ในขณะที่บันทึกต่างประเทศระบุว่าครองราชย์ในปี ค.ศ. 127 (พ.ศ. 670)  ด้านสารานุกรมบริเตนนิการะบุว่าไม่ทราบปีครองราชย์ที่แน่นอน คาดว่าอยู่ในช่วง ค.ศ. 78 - 144
เมื่อมหาศักราชแพร่เข้ามายังเอเชียตะวันออกเฉียงใต้ภาคพื้นทวีป ทำให้จารึกต่าง ๆ ในสมัยสุโขทัยและอาณาจักรใกล้เคียงต่างใช้มหาศักราชเป็นส่วนใหญ่[ต้องการอ้างอิง] สันนิษฐานว่าอาณาจักรอยุธยา เลิกใช้มหาศักราชจากเหตุการณ์ในปี พ.ศ. 2112 และเปลี่ยนไปใช้จุลศักราชแทน อย่างไรก็ตามมีการใช้มหาศักราชอยู่บ้างหลังจากนั้น ดังปรากฏในจารึกวัดไชยวัฒนาราม (จังหวัดพระนครศรีอยุธยา)[ต้องการอ้างอิง]
ปัจจุบันการแปลงมหาศักราชเป็นพุทธศักราช ให้นำ 621 บวกปีมหาศักราชนั้น จะได้ปีพุทธศักราช  หากจะแปลงพุทธศักราชเป็นมหาศักราชก็ทำได้ด้วยการนำ 621 ลบกับปีพุทธศักราชนั้น จะได้ปีมหาศักราช
สาระสำคัญของมหาศักราช

มหาศักราช เป็นศักราชที่ใช้ตามปีครองราชย์ของพระเจ้ากนิษกะ กษัตริย์ที่ปกครองอาณาจักรกุษาณะ (Thammathat, 2013, p.23) พระเจ้ากนิษกะเป็นผู้ทรงตั้งมหาศักราชขึ้นเป็น ม.ศ. 0 เมื่อ ค.ศ. 78 หรือ พ.ศ. 621 (Chinnaphat, 1998, p.250) ตรงกับกลียุคศักราช 3179 อัญชันศักราช 768
(Thammathat, 2013, p.23) เมื่อจะเทียบกับ พ.ศ. ก็ให้ใช้ 621 บวก ม.ศ. จะได้ พ.ศ. หรือ พ.ศ. ลบด้วย 621 จะได้ ม.ศ. ซึ่งปัจจุบันนี้ไทยไม่ได้ใช้มหาศักราชแล้ว แต่ในศิลาจารึกในอดีตนิยมใช้มหาศักราชดังปรากฏในศิลาจารึกของสมเด็จพระเจ้ารามคำแหงมหาราช ด้านที่ 4 ความว่า
“....เมื่อก่อนลายสือไทยนี้บ่มี 1205 ศก ปีมะแม พ่อขุนรามคำแหง หาใคร่ใจในใจ แลใส่ลายสือไทยนี้ลายสือไทยนี้จึงมีเพื่อขุนผู้นั้นใส่ไว้.....”
(Chinnaphat, 1998, p.250)
ศก ก็คือศักราช และ 1205 ศก ก็คือ มหาศักราช 1205 ซึ่งเมื่อจะเทียบเป็นพุทธศักราชก็ให้บวกด้วย
621 จะได้พุทธศักราช ในที่นี้ ม.ศ. 1025 + 621 = พ.ศ. 1826 ปีลายสือไทย (Chinnaphat, 1998, p.250)
ในที่นี้ให้ตรวจสอบด้วยนักษัตรอีกครั้งหนึ่งด้วย กล่าวคือในศิลาจารึกระบุว่าปีมะแม อยากทราบว่า
ปี พ.ศ. 1826 เป็นปีมะแมจริงหรือไม่
การเทียบ พ.ศ. กับปีนักษัตร ทำได้ดังนี้(Chinnaphat, 1998, p.197) ให้นำเอา พ.ศ. บวกด้วย 6 แล้วหารด้วย 12 (หรือ (พ.ศ. + 6)/12 นำผลลัพธ์ที่เป็นเศษมาทำนาย)
ถ้าผลลัพธ์ได้เศษตามนี้ ก็จะเป็นผลลัพธ์ที่มีตามข้อความด้านล่างต่อไปนี้
เศษ 1   คือ  ปีชวด
เศษ 2   คือ  ปีฉลู
เศษ 3   คือ  ปีขาล
เศษ 4   คือ  ปีเถาะ
เศษ 5   คือ  ปีมะโรง
เศษ 6   คือ  ปีมะเส็ง
เศษ 7   คือ  ปีมะเมีย
เศษ 8   คือ  ปีมะแม
เศษ 9   คือ  ปีวอก
เศษ 10  คือ  ปีระกา
เศษ 11  คือ  ปีจอ
และถ้าได้ผลลัพธ์ไม่เหลือเศษ (เศษ 0:หารแล้วลงตัว) คือปีกุน
ขอให้สังเกตว่าจะขึ้นปีนักษัตรใหม่ก็ต่อเมื่อถึง
วันขึ้น 1 ค่ำ เดือน 5 เท่านั้น ซึ่งมักจะเป็นต้นเดือนเมษายนของปีสากลนั้น หรือบางครั้งอาจจะเลื่อนขึ้นมาเป็นปลายเดือนมีนาคมก็ได้ (Year of Naksat, 2014) 
แต่ปฏิทินสากลที่เราใช้กันอยู่ในปัจจุบันนี้มักจะระบุการขึ้นปีนักษัตรใหม่ไปตามการขึ้นปีใหม่สากล คือ ขึ้นปีนักษัตรใหม่ในเดือนมกราคมไปด้วยเลย ซึ่งไม่ถูกต้องแท้ (และไม่ถูกต้องตามตำราโหราศาสตร์ไทยที่จะมักใช้นักษัตรมาทำนายโชคชะตาชีวิตด้วย)
ในที่นี้ พ.ศ. 1826 + 6 = 1832 หารด้วย 12 ได้ 152 เศษ 8 และเศษ 8 คือปีมะแม นับว่าศิลาจารึกได้บันทึกไว้ถูกต้องแล้ว
ทัฬห์ อมรบุณยกร

| เมธี อมรวุฒิกุล |
| --- | --- |
ชื่ออื่น: เก่ง ณชิต อำนาจเดชานนท์
เกิด: 19 พฤษภาคม พ.ศ. 2514 (53 ปี) เมธี อมรวุฒิกุล 
จุดกำเนิด: กรุงเทพมหานคร
อาชีพ: นักแสดง, นายแบบ, พิธีกร, ยูทูบเบอร์
ปีที่แสดง: พ.ศ. 253x - 2552
ฐานข้อมูล
IMDb
เมธี อมรวุฒิกุล หรือในชื่อจริงว่า ณชิต อำนาจเดชานนท์ ชื่อเล่น เก่ง นักแสดงละครโทรทัศน์ชาวไทย เคยมีผลงานถ่ายภาพนู้ดอยู่ระยะหนึ่ง สมาชิกพรรคเสรีรวมไทย อดีตสมาชิกพรรคเพื่อไทย และ อดีตสมาชิกแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน  (นปช.) ซึ่งนายเมธี เคยถูกจับกุมจากการขึ้นเวที นปช. แล้วครั้งหนึ่ง เมธี อมรวุฒิกุล เคยเปลี่ยนชื่อเป็น ทัฬห์ อมรบุณยกร และ ปัจจุบันได้เปลี่ยนชื่อเป็น ณชิต อำนาจเดชานนท์
ประวัติ

เมธี อมรวุฒิกุล เป็นคนไทยเชื้อสายจีน บิดาชื่อ พิชัย และมารดาชื่อ นิรมล มีพี่ชายและน้องสาวอย่างละหนึ่งคน จบการศึกษาระดับมัธยมตอนปลายที่โรงเรียนเซนต์ดอมินิก  ระดับปริญญาตรี สาขาวิชาเศรษฐศาสตร์การเมืองระหว่างประเทศ ที่มหาวิทยาลัยธุรกิจบัณฑิตย์ ภายใต้หลักสูตรเต็ม 4 ปี แต่ใช้เวลาเรียนแค่ 3 ปีเท่านั้น จากนั้นได้ศึกษาต่อคอร์สบริหารธุรกิจ หลักสูตรอนุปริญญาโท ที่ซิดนีย์ ประเทศออสเตรเลีย
เริ่มทำงานเป็นนายแบบกับนิตยสารลลนา หลังจากจบการศึกษาจากมหาวิทยาลัยธุรกิจบัณฑิต  จากนั้นจึงตามมาด้วยผลงานต่าง ๆ อีกมาก ทั้งโฆษณาทางโทรทัศน์ งานแสดง รวมถึงการถ่ายแบบนู้ดด้วย
เปลี่ยนชื่อจริงและนามสกุลจริงเป็น "ทัฬห์ อมรบุณยกร" ในปี พ.ศ. 2550 โดยที่ชื่อมีความหมายว่า "ผู้มีความมั่นคง"
ในวันที่ 8 กันยายน พ.ศ. 2552 ได้สร้างความฮือฮา เมื่อเป็นฝ่ายไล่ชก นายอดิศราช ธรรมพิทักษ์ ผู้อำนวยการการเลือกตั้ง จังหวัดสุราษฎร์ธานีของพรรคเพื่อไทย ซึ่งเป็นคนสูงอายุ ที่หน้าที่ทำการพรรค ขณะที่นายอดิศราชเดินทางมาเรียกร้องเงินค่าจ้างผลิตสื่อโฆษณาหาเสียงการเลือกตั้งสมาชิกสภาผู้แทนราษฎรแทนตำแหน่งที่ว่าง ต่อหน้าสื่อมวลชนจำนวนมาก โดยเจ้าตัวเข้าใจผิดว่านายอดิศราชเป็นพวกเดียวกับนายวรัญชัย โชคชนะ ซึ่งได้นำพานพุ่มหน้าที่ทำการพรรคไปมอบให้นายสมชาย วงศ์สวัสดิ์ อดีตนายกรัฐมนตรีเพื่อให้กำลังใจ
ในปี พ.ศ. 2564 ทัฬห์ ได้ปรากฏตัวอีกครั้งในที่ชุมนุมกลุ่มคณะราษฎร จากนั้นจึงได้สมัครเป็นสมาชิก พรรคเศรษฐกิจไทย และได้รับการวางตัวเป็นผู้สมัคร ส.ส. ประจำจังหวัดสมุทรปราการ จากนั้นเขาได้ลาออกจากพรรคเศรษฐกิจไทย แล้วมาสมัครเป็นสมาชิกพรรคเสรีรวมไทย และลงเป็นผู้สมัครรับเลือกตั้ง ส.ส. กรุงเทพมหานคร เขตเลือกตั้งที่ 32 จากพรรคเสรีรวมไทย ในการเลือกตั้ง ส.ส. พ.ศ. 2566
ผลงานการแสดง > ละครโทรทัศน์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2539 | ดอกไม้ในป่าหนาว | ช่อง 5 |  |  |
| 2539 | โปลิศจับขโมย | ช่อง 3 |  |  |
| 2539 | คู่รัก | ช่อง 3 |  |  |
| 2539 | ตามรักคืนใจ | ช่อง 3 |  |  |
| 2540 | ล่าปีศาจ | ช่อง 3 |  |  |
| 2541 | เลื่อมสลับลาย | ช่อง 3 |  |  |
| 2541 | อย่าลืมฉัน | ช่อง 7 |  |  |
| 2541 | หัวใจและไกปืน | ช่อง 7 |  |  |
| 2541 | ร่วมงานรัก | ช่อง 3 |  |  |
| 2541 | คนึงหา 240 วันไม่ทันห้ามใจ | ช่อง 3 |  |  |
| 2542 | พรุ่งนี้ฉันจะรักคุณ | ช่อง 7 |  |  |
| 2542 | คุณปู่ซู่ซ่า | ช่อง 7 |  |  |
| 2542 | แม่นาค | ช่อง 7 | เบิ้ม |  |
| 2543 | เจ้าสัวน้อย | ช่อง 7 |  |  |
| 2543 | เพลิงรักไฟแค้น | ช่อง 3 | ผยอง |  |
| 2543 | สวัสดีคุณผู้ฟัง | ช่อง 7 |  |  |
| 2544 | แสนแสบ | ช่อง 5 |  |  |
| 2544 | เพชรตัดเพชร | ช่อง 7 |  |  |
| 2544 | อตีตา | ช่อง 7 |  |  |
| 2544 | พี่เลี้ยงกึ่งสำเร็จรูป | ช่อง 3 |  | รับเชิญ |
| 2544 | นายฮ้อยทมิฬ | ช่อง 7 | ทิดจันทา |  |
| 2544 | แม้เลือกเกิดได้ | ช่อง 7 |  |  |
| N/A | หลงไฟ | ช่อง ITV |  |  |
| 2545 | นิราศสองภพ | ช่อง 3 | ซุน |  |
| 2545 | หัวใจไกลปืนเที่ยง | ช่อง 7 |  |  |
| 2545 | จิตสังหาร | ช่อง 7 |  |  |
| 2545 | หัวใจเถื่อน | ช่อง 7 |  |  |
| 2545 | หลังม่านมายา | ช่องไอทีวี |  |  |
| 2546 | หักเหลี่ยมพระกาฬ | ช่อง 3 |  |  |
| 2546 | พุทธานุภาพ | ช่อง 3 |  | รับเชิญ |
| 2547 | พรายปรารถนา | ช่อง 3 |  |  |
| 2547 | สะใภ้ซ่าส์ แม่ย่าเฮี้ยน | ช่อง 7 |  |  |
| 2547 | อุ่นไอรัก | ช่อง 7 |  |  |
| 2547 | หน้ากาก | ช่อง 7 |  |  |
| 2548 | โสดสโมสร ตอน แต่งกับความโสด | ช่อง 3 |  |  |
| 2548 | ค้นรัก...สุดขอบฟ้า | ช่อง 7 |  |  |
| 2548 | โคกคูนตระกูลไข่ | ช่อง 3 |  | รับเชิญ |
| 2549 | เปลวไฟในฝัน | ช่อง 7 |  |  |
| 2549 | เหมือนเราจะรักกันไม่ได้ | ช่อง 7 |  |  |
| 2549 | เหล็กไหล | ช่อง 7 |  |  |
| 2549 | สายลมกับสามเรา | ช่อง 7 |  |  |
| 2549 | ตะวันรุ่งที่ทุ่งกระทิง | ช่อง 7 |  |  |
| 2550 | ตากสินมหาราช | ช่อง 3 | เมี้ยนหวุ่น |  |
| 2550 | เลือดในดิน | ช่อง 7 |  |  |
| 2552 | พยัคฆ์ยี่เก | ช่อง 7 | เหว่ย |  |
ผลงานการแสดง > ภาพยนตร์

| ภาพยนตร์ |
| --- | --- | --- | --- |

| พ.ศ. | เรื่อง | รับบทเป็น | หมายเหตุ |
| พ.ศ. 2543 | อั้งยี่ ลูกผู้ชายพันธุ์มังกร |  | เป็น 1 ใน 3 ตัวละครเอกร่วมกับ อำพล ลำพูน และ หลิน จื้ออิง |
| พ.ศ. 254X | เรือนเจ้าพระยา |  |  |
| พ.ศ. 2547 | อาถรรพ์บ้านนางรำ |  |  |
ผลงานการแสดง > มิวสิควิดีโอ

เพลง ไม่บอก ไม่บอก - กมลชนก เขมะโยธิน (2536)
เพลง โยนให้หมากิน - ตรีรัก รักการดี (2538)
เพลง คนบ่มีใจ - น้องนัท ใจเดียว
ผลงานการแสดง > ผลงานพิธีกร

ออนไลน์
พ.ศ. 2565 - ปัจจุบัน : ช่องคุยกับณชิตเมธี ทางยูทูบ - คุยกับณชิตเมธี
กรณีถูกจับในการชุมนุมและการแถลงข่าวในปี พ.ศ. 2553

กรมสอบสวนคดีพิเศษ (DSI) ควบคุมตัวนายเมธี ระหว่างการชุมนุมของแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน พ.ศ. 2553 หนึ่งในผู้ต้องสงสัย ที่ยึดครองอาวุธปืนความเร็วสูง ซึ่งใช้ในปฏิบัติการทางทหาร เมื่อคืนวันที่ 10 เมษายน พ.ศ. 2553 โดยกรมสอบสวนคดีพิเศษ แถลงข่าวในเวลาต่อมา อ้างว่านายเมธีให้การรับสารภาพ และคำให้การหลายส่วนเป็นประโยชน์ต่อรูปคดี ส่วนแกนนำ นปช.ยืนยันว่า นายเมธีมิได้เป็นแกนนำแต่แรกอยู่แล้ว เป็นเพียงแนวร่วมเท่านั้น
ต่อมาในกลางปีเดียวกันนั้น ขณะที่นายเมธีถูกควบคุมตัวในฐานะพยานสำคัญของกรมสอบสวนคดีพิเศษ ได้ออกมาแถลงข่าว 2 ครั้ง ใน 2 เรื่องในเวลาไล่เลี่ยกัน คือ เรื่องที่ แอนนี่ บรู๊ค อดีตนักแสดงและนางแบบสาวมีข่าวโด่งดังว่าตั้งครรภ์กับ ฟิล์ม-รัฐภูมิ โตคงทรัพย์ นักร้องและนักแสดงในสังกัดอาร์.เอส.โปรโมชั่น ซึ่งเนื้อหาที่นายเมธีแถลงนั้น มีใจความว่า ในปี พ.ศ. 2542 แอนนี่และตนเคยคบหากัน และแอนนี่ก็ได้บอกกับตนเช่นนี้ว่าตั้งครรภ์กับตน แต่ตนไม่เชื่อ เพราะได้ป้องกันมาตลอด และหลังจากนั้นก็ได้เลิกรากัน เพราะจับได้ว่าแอนนี่คบผู้ชายคนอื่นถึง 2 คนในเวลาเดียวกัน
และอีกเรื่อง คือ การเปิดเผยว่า นายจตุพร พรหมพันธ์ ซึ่งเป็นแกนนำของ นปช.ได้ยักยอกเงินบริจาคระหว่างการชุมนุมเป็นจำนวนถึง 68 ล้านบาท  และมีพฤติกรรมที่ไม่สมควรกับผู้หญิงคนหนึ่งที่ไม่ใช่ภรรยาของตนเองบนชายหาดแห่งหนึ่ง ซึ่งในเรื่องนี้นายจตุพรได้ปฏิเสธและจะดำเนินการฟ้องร้องกลับ